**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

**szabadtéri fitness eszközök telepítésére**

Martfű Város Önkormányzata Képviselő-testületének

2017. június 29-ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A FitMed System Kft. (5435 Martfű, Tompa Mihály út 7.) az általa gyártott és a tulajdonát képező fitness eszközökből 8 db-ot felajánlott önkormányzatunk számára, közterületen történő elhelyezés céljából.

Az előzetes megbeszélések szerint az eszközök elhelyezése a központi játszótér mellett, az önkormányzatunk tulajdonában lévő 810/13 hrsz-ú közterületen történne a mellékelt térképmásolaton jelölt helyen.

Az eszközök telepítéséhez szükséges ütéscsillapító felület kialakítását, valamint a kerítés építését önkormányzatunk vállalná. A felület kialakítását a kerítés elkészítését, megépítését a Martfűi Nonprofit Kft. végezné, az alábbi bruttó anyagköltségek figyelembe vételével:

**110 méter kerítés 153 cm magas**

|  |  |  |  |
| --- | --- | --- | --- |
| **oszlop** 6x4x200 | 45 db | 5.300,- Ft/db | 238.500,- Ft |
| **kerítés elem** 250x153 | 44 db | 9.400,- Ft/db | 413.600,- Ft |
| **kiskapu** 153x100 | 1 db |  | 9.400,- Ft |
| **rögzítő bilincs** |  |  | 110.000,- Ft |
| **ütközéscsillapító gumi** | 50 m2 | 8400,- Ft/m2 | 420.000,- Ft |
| **beton** | ~ 20 m |  | 300.000,- Ft |
| **térkő járda** | ~ 60 m2 |  | 600.000,- Ft |
| **padok** |  |  | 300.000,- Ft |
| **tartalék előre nem látható feladatok fedezetére** |  |  | 608.500,- Ft |
| **Mindösszesen:** |  |  | **3.000.000,- Ft** |

Előterjesztésemhez mellékelem a FitMed System Kft-vel kötendő megállapodás tervezetét.

Javasolom, hogy a Képviselő-testület fogadja el FitMed System Kft. felajánlását és az eszközök használatát biztosító ütéscsillapító felület kialakítására, kerítés építésére az önkormányzat költségvetésének általános tartalékkerete terhére pedig biztosítsa a szükséges forrást.

Az alábbi határozati javaslat elfogadásával alternatív, szabadtéri sportolási lehetőséget teremthetünk a lakosság számára.

Határozati javaslat:

.../2017.(…..) határozat

Szabadtéri fitness eszközök telepítéséről

Martfű Város Önkormányzatának Képviselő-testülete megtárgyalta a szabadtéri fitness eszközök telepítésére vonatkozó előterjesztést és az alábbiak szerint döntött:

1. Martfű Város Önkormányzata elfogadja a FitMed System Kft. (5435 Martfű, Tompa Mihály út 7.) 8 db fitness eszközre vonatkozó felajánlását.

A fitness eszközök elhelyezése az e határozat mellékletét képező térképmásolaton a 810/13 hrsz-ú közterület megjelölt részén kerül kialakításra.

A Képviselő- testület felhatalmazza a polgármestert, hogy a FitMed System Kft.-vel az e határozat mellékletét képező megállapodást aláírja.

2. A Képviselő-testület a fitness eszközök telepítéséhez szükséges ütéscsillapító terület kialakításához, valamint a kerítés megépítéséhez szükséges pénzügyi fedezetet- bruttó 3.000 eFt - az önkormányzat költségvetésének általános tartalékkerete terhére biztosítja.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben.

3. FitMed System Kft. 5435 Martfű, Tompa Mihály út 7.

4. Martfűi Nonprofit Kft. helyben

5. Polgármesteri Hivatal Műszaki Iroda helyben

6. Polgármesteri Hivatal Pénzügyi és Adóügyi Iroda helyben

Martfű, 2017. június 16.

Dr. Papp Antal

polgármester

Látta: Szász Éva jegyző